जब धर्मेंद्र ने बेटी ईशा देओल को भेजे अपने खेतों के फ्रेश प्याज, बैंगन और भुट्टे, Photo हुई वायरल  
आजकल खेतों में व्यस्त हैं धर्मेंद्र 
ऑर्गेनिक खेती कर रहे हैं बॉलीवुड एक्टर
प्रेग्नेंट हैं ईशा देओल
धर्मेंद्र (Dharmendra) के बारे में ये जगजाहिर है कि उन्हें जब भी फुरसत मिलती है तो वे अपने फार्म हाउस में जाकर समय गुजारते हैं. धर्मेंद्र अपने फार्म हाउस में मवेशियों के साथ और खेतों में काम करते नजर आते रहते हैं. लेकिन खास यह कि बॉलीवुड के हीमैन धर्मेंद्र ने अपने खेतों की ताजा सब्जियां बिटिया ईशा देओल (Esha Deol) के लिए भेजी हैं. ईशा देओल (Esha Deol) ने अपने इंस्टाग्राम एकाउंट पर फोटो डाली है जो जमकर देखी जा रही है. इस फोटो में ईशा देओल पापा धर्मेंद्र (Dharmendra) की भेजी हुई सब्जियां दिखा रही हैं. ईशा देओल (Esha Deol) के हाथों में प्याज, बैंगन और भुट्टा है. यही नहीं, ईशा देओल ने इस फोटो के साथ बहुत ही दिलचस्प कैप्शन भी दिया है.
A post shared by Esha Deol (@imeshadeol) on Feb 7, 2019 at 9:26pm PST
धर्मेंद्र (Dharmendra) और हेमा मालिनी (Hema Malini) की बिटिया ईशा देओल (Esha Deol) ने इंस्टाग्राम पर इस फोटो के साथ लिखा हैः पापा ने अपने खेतों से ताजा सब्जियां भेजी हैं, खाने जा रही हूं. सीधे खेतों से आई हैं, यह किसी आशीर्वाद से कम नहीं है. वाकई खेतों की ताजी सब्जियों से बढ़िया आज के दौर में क्या हो सकती है. फिर पापा अगर ये सब्जियां भेजें तो उससे यादगार और शानदार कुछ नहीं है.
A post shared by Dharmendra Deol (@aapkadharam) on Dec 5, 2018 at 6:18pm PST
धर्मेंद्र (Dharmendra) की लाडली बिटिया ईशा देओल (Esha Deol) प्रेग्नेंट हैं और वे दूसरी बार मातृत्व सुख लेने जा रही हैं. वैसे भी 83 वर्षीय धर्मेंद्र का अधिकतर समय इन दिनों अपने ही खेतों में गुजरता है. धर्मेंद्र अपने इंस्टाग्राम पर खेतों के खूब वीडियो डालते हैं. वैसे भी धर्मेंद्र एक किसान परिवार से रहे हैं, और वे अपनी माटी से कभी दूर नहीं गए.